Vești rele pentru Donald Trump. Michael Cohen, fostul său avocat fidel, a recunoscut că a mințit pentru fostul președinte
Vești rele pentru fostul președinte american Donald Trump legate de unul dintre multele procese în care este implicat.
Fostul său consilier pe probleme juridice, avocatul Michael Cohen, a depus mărturie în fața instanței că ar fi plătit într-adevăr suma de 150.000 de dolari unei actrițe porno.
Scopul era ca aceasta să nu facă publice detalii legate de o întâlnire amoroasă cu Trump.
Fostul președinte este acuzat că ar fi falsificat documente financiare pentru a acoperi plata făcută către Stormy Daniels.
S-a întâmplat înaintea campaniei electorale din 2016, când se temea că eventualele dezvăluiri i-ar afecta șansele pentru Casa Albă.
Trump este primul președinte american judecat într-o cauză penală. Pe numele său există nu mai puțin de 34 de capete de acuzare pentru care a pledat deja „nevinovat”.